als_Latn dik_Latn sag_Latn
Të Pres...
Kërkoj me sy, çdo çast të pres, të pres pafund
Fjalët më grinden në leksion, të hesht nuk mund
Salla ngjason e zbrazur krejt, si një qivur
Se Ti nuk futesh si përherë, plot’ dritë e nur!
Me sy të thellë, me buzë në gaz, si një Helenë
Me shtat selvi e hireplotë, si ti nuk vjen
Kush vallë në shpirt t’u fut aq thellë, si me magji
Ta vodhi prushin që shkrumbon e djeg në gji!
Trishtim i hidhur i vetmisë, çdo çast më vret
Mallkim e lutje zbraz më kot, si një asket
Emrin e shtrenjtë, veçse në zemër, ku ta gdhënd?
Unë jetoj dimrin e pashpresë, që po më çmënd !
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn